Waldemar Schultz se ode aan sy seun Kieran | Maroela Media
Waldemar Schultz se ode aan sy seun Kieran
Waldemar Schultz. Foto: Facebook
Waldemar Schultz, oftewel Jan-Hendrik van 7de Laan, het vir die eerste keer sedert sy 14-jarige seun, Kieran, Saterdag by ŉ uitkykpunt in Hermanus gegly en geval het, oor sy seun op Twitter geskryf.
Hy het Vrydag geskryf: “Kieran ek mis vandag jou gedoefdoef op die trap en jou deuntjielose gefluit en jou oorneem van die bed…”[sic]
Kieran is Woensdag in Somerset-Wes veras, waar Waldemar en sy vrou, Ira Blanckenberg, woon. Ira het die rol van Erika Landsberg in 7de Laan vertolk.
Waldi het ná die diens getwiet: “Kieran ons het vandag vaarwel gesê aan jou liggaam: daar was ligte, daar was liefde, ŉ traan en lieflike gelag. Seun, jou ‘magic’ was sterk.”
Hy het verder gesê Kieran se storie het mense diep geraak. “Dit bly een van sy vele talente: om mense se harte oop te maak. Kieran ons is lief vir jou en omhels jou kragtige energie wat nog tussen ons beweeg… Wat ‘n seën is jy nie vir ons.”
Waldemar Schultz se seun vandag ter ruste gelê
Bekendes treur saam met Waldemar Schultz en Ira oor seun se dood
Oud-7de Laan-akteur se seun sterf ná val
Hermanus Kieran seun
Vier verskyn in hof oor gru-moord in Oranjeville
LILLY DE BEER · 5 jaar gelede
Wat kan mens se behalwe dat God alleen julle kan troos in die tyd en daai berusting gee. Baie sterkte vir julle as gesin in die tyd wat voorle!
So sal daar daagliks nog “klein” dingetjies / gebaartjies / sê-goedjies opduik, en dis sulke tye wat mens se hart wil breek.
Mooi gestel Lilly de Beer !
Maria Norval · 5 jaar gelede
Julle het soveel verloor en soveel grasie behou: julle is teen die grond neer gewerp en kyk ons sien julle groei.
Ons weet julle groei is deur gebed.
Julle het ons gewys: Verlies van dit wat ons besit dryf goeie mense tot gebed…
Laat ons toe om julle te vertroos met ‘n dankwoord: Wanneer ons weer onder is, sal julle voorbeeld ons help oorleef. Wanneer ons nie verder kan nie, daal God uit die hoogtes neer en sprei sy vleuels oor ons uit. Sodat ons in die skaduwee van sy teenwoordigheid teendie brandende leed kan skuil.
Dink aan julle in die tyd van leed
Ek hoop dat jul gou berusting sal kry, en net die goeie tye sal onthou. Ek dink aan en bid vir julle.
VREDE, BERUSTING EN SEEN VIR WALDEMAR EN SY GESIN.